4.  การประกอบธุรกิจของแต่ละสายผลิตภัณฑ์

4.1 ลักษณะของผลิตภัณฑ์

ผลิตภัณฑ์ของบริษัทฯและบริษัทย่อย
เป็นผลิตภัณฑ์เพื่อการบริโภคประเภทผลไม้บรรจุกระป๋องและถุงปลอดเชื้อ
น้ำผักผลไม้และเครื่องดื่มบรรจุกระป๋อง กล่อง UHTและพาสเจอร์ไรส์ ขวดพลาสติก PET นอกจากนี้
บริษัทฯ
ยังจำหน่ายน้ำสับปะรดเข้มข้นไปยังต่างประเทศเพื่อนำไปเป็นวัตถุดิบเพื่อผลิตเป็นน้ำผลไม้ต่อไป
ผลิตภัณฑ์หลักของบริษัทฯ แบ่งเป็นดังนี้

(1) ผลิตภัณฑ์ผลไม้กระป๋อง

ประกอบด้วย ลำไย เงาะ ลิ้นจี่ มะม่วง มะละกอ ฝรั่ง ขนุน และลูกตาล เป็นหลัก
นำมาบรรจุกระป๋องขนาดต่าง ๆ กัน ขนาด 20oz. 15oz. 8oz. และขนาด 6.25oz.
มีส่วนผสมที่ใช้บรรจุรวมกับผลไม้ เช่นน้ำเชื่อม น้ำสับปะรด และน้ำมะม่วง เป็นต้น

(2) น้ำผลไม้ และน้ำผักผลไม้ยูเอชที และพาสเจอร์ไรส์

ประกอบด้วย น้ำผลไม้100% ยูเอชที ขนาดบรรจุ 1000มล., 200มล.

น้ำผักผลไม้ 100% ยูเอชที เวจจีส์ วี9 ขนาด 1000มล. และ 200มล.

น้ำผลไม้100% พาสเจอร์ไรส์ ขนาดบรรจุ 1000มล. 300มล.

น้ำผลไม้ 60% ยูเอชที มาลีเซลฟ์ พลัส ขนาด 1000มล. และ 200มล.

น้ำผลไม้ 40% ยูเอชที มาลี จู๊ซมิกซ์ ขนาด 200มล. และ 120มล.

น้ำผลไม้ 15% มาลี จู๊ซมิกซ์ คูลแม๊กซ์ ในขวดพลาสติก PET ขนาด 350มล.

(3) เครื่องดื่มธัญญพืช

ประกอบด้วยน้ำนมข้าวโพดแท้ 100% ยูเอชที มาลี ไอ-คอร์น ขนาดบรรจุ 180 มล. มี 5 รสชาติ

(4) นมสดยูเอชที และพาสเจอร์ไรส์

ประกอบด้วยน้ำนม 100% ยูเอชทีตราฟาร์มโชคชัย ขนาด 180มล. น้ำนมโคสด 100%
พาสเจอร์ไรส์ ตราฟาร์มโชคชัย ขนาด 2000มล. 800มล. 400มล. และ 200มล.

(5) สับปะรดกระป๋อง

ประกอบด้วยสับปะรดซึ่งตัดเป็นแว่น (slice) ชิ้นหนา (chunk ) รูปลิ่ม (tidbit) ชิ้นคละ
(pieces) ลูกเต๋า (cubes) และชิ้นเล็กๆ (crush) บรรจุในกระป๋องขนาดต่าง ๆ
ส่วนผสมอื่นมีน้ำเชื่อม น้ำบริสุทธิ์ และน้ำสับปะรด

สับปะรดบรรจุถุงปลอดเชื้อ

สำหรับตลาดต่างประเทศ
บริษัทได้ออกผลิตภัณฑ์สับปะรดบรรจุถุงปลอดเชื้อสำหรับลูกค้าที่เป็นกลุ่มร้านอาหารในต่างประเทศ
(restaurant chain)

หน้า 6 จาก 45

(6) น้ำสับปะรดเข้มข้น

เป็นน้ำสับปะรดที่ระเหยน้ำออกเพื่อให้มีความเข้มข้น โดยยังไม่ได้ปรุงแต่ง
ก่อนจะบริโภคจะต้องทำให้เจือจางก่อน
ผลิตภัณฑ์ชนิดนี้จะบรรจุในถุงปลอดเชื้อและแช่แข็งและนิยมผลิตเพื่อส่งออกเป็นหลัก
การใช้งานสามารถนำไปเป็นวัตถุดิบเพื่อผลิตอาหารอื่นๆ เช่น ไอศกรีม โยเกิต น้ำผลไม้พร้อมดื่ม
และผลิตภัณฑ์เบเกอรี่ เป็นต้น

(7) ข้าวโพดหวานบรรจุกระป๋อง

ประกอบด้วยข้าวโพดหวานบรรจุกระป๋อง เป็นผลิตภัณฑ์ที่บริษัทฯ
ได้รับการส่งเสริมการลงทุนจากคณะกรรมการส่งเสริมการลงทุน โดยได้รับสิทธิประโยชน์ต่างๆ ดังนี้

ตามมาตรา 25
ให้ได้รับอนุญาตนำคนต่างด้าวซึ่งเป็นช่างฝีมือหรือผู้ชำนาญการคู่สมรสและบุคคลซึ่งอยู่ใน
อุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลา
ให้อยู่ในราชอาณาจักรเท่าที่คณะกรรมการพิจารณาเห็นสมควร

ตามมาตรา 26
ให้คนต่างด้าวซึ่งเป็นช่างฝีมือหรือผู้ชำนาญการที่ได้รับอนุญาตให้อยู่ในราชอาณาจักรตาม มาตรา 25
ได้รับอนุญาตทำงานเฉพาะตำแหน่งหน้าที่การทำงานที่คณะกรรมการให้ความ
เห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

ตามมาตรา 28 ให้ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

ตามมาตรา 30
ให้ได้รับลดหย่อนอากรขาเข้าร้อยละเจ็ดสิบห้าของอัตราปกติสำหรับวัตถุดิบหรือวัสดุจำเป็นที่
นำเข้ามาใช้ในการผลิตเพื่อจำหน่ายในประเทศเป็นเวลาหนึ่งปีนับแต่วันนำเข้าครั้งแรก แต่
วัตถุดิบหรือวัสดุจำเป็นนั้นต้องไม่เป็นของที่ผลิตหรือกำเนิดในราชอาณาจักรและมีปริมาณเพียง
พอที่จะจัดหามาใช้ได้ (วัตถุดิบทางการเกษตรไม่ให้ลดหย่อน) ทั้งนี้ ตามชนิด ปริมาณ ระยะ เวลา
เงื่อนไข และวิธีการที่คณะกรรมการกำหนด

ตามมาตรา 31
ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับ
การส่งเสริมมีกำหนดเวลาแปดปี นับแต่วันที่เริ่มมีรายได้จากการประกอบกิจการนั้น รายได้ที่
ต้องนำมาคำนวณกำไรสุทธิที่ได้จากการประกอบกิจการตามวรรคหนึ่งให้รวมถึงรายได้จากการ
จำหน่ายผลพลอยได้ ได้แก่ เศษหรือของเสียจากการขบวนการผลิต ในกรณีที่ประกอบกิจการ
ขาดทุนในระหว่างเวลาได้รับยกเว้นภาษีเงินได้นิติบุคคลตามวรรคหนึ่ง ผู้ได้รับการส่งเสริมจะ
ได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่
เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดระยะเวลาไม่เกินห้าปีนับแต่
วันพ้นกำหนดเวลานั้นโดยจะเลือกหักจากกำไรสุทธิของปีหนึ่งหรือหลายปีก็ได้

ตามมาตรา 34
ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติ
บุคคลตามมาตรา 31 ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริม
ได้รับยกเว้นภาษีเงินได้นิติบุคคลนั้นประกอบกิจการนั้น

ตามมาตรา 35 (2)
ให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละห้า
สิบของอัตราปกติที่กำหนดห้าปี นับจากวันที่พ้นกำหนดระยะเวลาตามมาตรา 31 วรรคหนึ่ง

ตามมาตรา 35 (3) ให้ได้รับอนุญาตให้หักค่าขนส่ง ค่าไฟฟ้า
และค่าประปาสองเท่าของค่าใช้จ่ายดังกล่าวเป็น ระยะเวลาสิบปี นับแต่วันที่เริ่มมีรายได้จากการ

หน้า 7 จาก 45

ตามมาตรา 35 (4)
ให้ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละยี่สิบ
ห้าของเงินลงทุน นอกเหนือไปจากการหักค่าเสื่อมราคาตามปกติ

ตามมาตรา 36 (1)
ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาจากต่างประเทศเพื่อใช้ใน
การผลิตเพื่อการส่งออกเป็นระยะเวลาห้าปี นับแต่วันนำเข้าครั้งแรก

ตามมาตรา 36 (2)
ให้ได้รับยกเว้นอากรขาเข้าสำหรับของผู้ที่ได้รับการส่งเสริมนำเข้ามาเพื่อส่งกลับออกไปเป็น
ระยะเวลาห้าปี นับแต่วันที่นำเข้าครั้งแรก

ตามมาตรา 36 (4)
ให้ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปี
ก่อนจากการส่งออกเป็นระยะเวลาสิบปี นับแต่วันที่มีรายได้จากการประกอบกิจการนั้น (เฉพาะ
รายได้จากการส่งออกทางตรงและการส่งออกทางอ้อมกรณีที่มีการส่งออกผ่านผู้อื่นโดยไม่นำไป
ผลิตต่อ) ทั้งนี้ รายได้จาการส่งออกของปีนั้น ๆ จะต้องไม่ต่ำกว่ารายได้จากการส่งออกเฉลี่ยของ
สามปีย้อนหลังยกเว้นสองปีแรก

ตามมาตรา 37 ให้ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้
ทั้งนี้ตั้งแต่ วันที่ 25 พฤศจิกายน พ.ศ. 2541 ซึ่งเป็นวันที่คณะกรรมการอนุมัติให้การส่งเสริม

(8) ผลิตภัณฑ์เครื่องดื่ม

ประกอบด้วย กาแฟกระป๋องสำเร็จรูปพร้อมดื่ม ชาพร้อมดื่มบรรจุขวดพลาสติก PET
ภายใต้แบรนด์ของลูกค้า

2.  ตลาดและสภาวะการแข่งขัน

ธุรกิจสับปะรดกระป๋องและน้ำสับปะรดเข้มข้นส่งออก

มูลค่าการส่งออกสับปะรดกระป๋องและน้ำสับปะรดเข้มข้นของประเทศไทยในปี 2551
มีการขยายตัวในอัตราที่เพิ่มขึ้นจากปีก่อน เนื่องจากยังมีสต๊อกเก่าของปี 2550
แต่ในภาพรวมปริมาณสับปะรดโรงงานในปี 2551 ลดลง และมีราคาแพง
ประกอบกับกำลังซื้อของผู้บริโภคในตลาดหลักที่ชะลอลงจากปัญหาวิกฤตการเงินในสหรัฐฯ
ได้ขยายวงกว้างไปยังประเทศอื่นๆ โดยเฉพาะประเทศเศรษฐกิจหลัก เช่น สหภาพยุโรป และญี่ปุ่น
ซึ่งล้วนเป็นประเทศคู่ค้าสำคัญของไทย
เบื้องต้นคาดว่ากำลังซื้อในตลาดยุโรปจะลดลงอย่างเด่นชัดในช่วงปลายปี 2551 – ไตรมาส
1/2552 ในขณะที่ความต้องการขายสับปะรดกระป๋องมีเกินความต้องการของตลาด
เนื่องจากผู้ผลิตส่วนใหญ่มีความกังวลเรื่องของราคากระป๋องในช่วงไตรมาส 4/2551
ดังนั้นจึงมีการทำสต๊อกสินค้าไว้เป็นจำนวนมาก
ส่งผลให้มีการแข่งขันเรื่องราคาเป็นอย่างมากในช่วงไตรมาส 1/2552
ส่วนน้ำสับปะรดเข้มข้นนั้นแนวโน้มในปี 2552 ตลาดมีความต้องการมากกว่าปี 2551
โดยเฉพาะช่วงไตรมาสที่ 1-2/2552

ธุรกิจข้าวโพดหวานกระป๋องส่งออก

มูลค่าการส่งออกข้าวโพดหวานกระป๋องของประเทศไทยในปี 2551
เพิ่มขึ้นกว่าปีที่ผ่านมาเนื่องจากความต้องการของตลาดต่างประเทศขยายตัว
แม้ว่าการส่งออกข้าวโพดหวานของไทยนั้นผู้ประกอบการบางรายจะถูกเรียกเก็บภาษีกีดกันทางการค้า
(Anti Dumping) จากสหภาพยุโรป แต่จากการที่สหรัฐฯที่เคยเป็นผู้ผลิตหลัก

หน้า 8 จาก 45

หันไปปลูกข้าวโพดเลี้ยงสัตว์เพื่อผลิตเอทานอลแทน
ทำให้ระดับราคาปรับตัวสูงขึ้นและผู้นำเข้าหันมานำเข้าจากไทยทดแทน

แนวโน้มในปี 2552 คาดว่าการส่งออกข้าวโพดหวานจะยังคงมีอัตราการเติบโตเพิ่มขึ้น
ประกอบกับคุณภาพสินค้าข้าวโพดหวานของประเทศไทยยังเป็นปัจจัยบวกต่อผู้ซื้อจากต่างประเทศ
ทั้งนี้ทั้งนั้น บริษัทมีนโยบายมุ่งกระจายความเสี่ยงไปยังตลาดส่งออกใหม่ๆ มากขึ้น อาทิ
ตะวันออกกลาง ออสเตรเลีย และแอฟริกา เป็นต้น

  ผลิตภัณฑ์น้ำผักและน้ำผลไม้

ตลาดน้ำผักน้ำผลไม้พร้อมดื่มมีความเติบโตอย่างต่อเนื่องตลอดเวลาหลายปีติดต่อกัน
เนื่องมาจากผู้บริโภคหันมาสนใจและใส่ใจในสุขภาพของตัวเองมากขึ้น
ถึงแม้ว่าจากสภาวะเศรษฐกิจที่ผันผวนในช่วงไตรมาสสุดท้ายในปี 2551
ทำให้ตลาดกลุ่มน้ำผลไม้พร้อมดื่มเปรียบเทียบปี 2550 และปี 2551 มียอดขายคงที่ในกลุ่มน้ำพรีเมียม
(100%) โดยที่กลุ่มยูเอชที 100% มีการเติบโตประมาณ 4% กลุ่มน้ำพาสเจอร์ไรส์เติบโตลดลง 13%

โดยในปี 2551
ทางบริษัทฯได้มีการวางแผนการตลาดแนะนำกลุ่มสินค้าใหม่ในกลุ่มน้ำผลไม้พร้อมดื่มออกมาหลากหลายเพื่อตอบสนองความต้องการของผู้บริโภค
เช่น กลุ่มน้ำพาสเจอร์ไรส์ได้มีเพิ่มขึ้นอีก 2 รสชาติ คือ น้ำทับทิมผสมน้ำองุ่นขาวและน้ำแอปเปิ้ล
100% แ ละน้ำยัมเบอร์รี่ผสมน้ำองุ่นขาว 100% ซึ่งได้รับการตอบรับจากผู้บริโภคเป็นอย่างดี
มีการแนะนำผลิตภัณฑ์ใหม่กลุ่มน้ำผลไม้พร้อมดื่ม มาลี จูซมิกซ์ คูลแมกซ์
เป็นน้ำผลไม้วิตามินซีสูงรู้สึกเย็นทันทีที่ทานที่ไม่เพียงอร่อยและได้ประโยชน์จากผลไม้เท่านั้น
แต่ยังช่วยให้ความสดชื่นทันทีโดยไม่มีแก๊สที่เป็นอันตรายต่อสุขภาพ ด้วยสโลแกนที่ว่า “จู๊ซมิกซ์
คูลแมกซ์ ไม่ซ่าแต่เย็น” มีให้เลือก 3 รสชาติ ได้แก่ รสมัลเบอร์รี่ผสมน้ำองุ่น 15%
รสบูลเบอร์รี่ผสมน้ำองุ่น 15% และรสส้มเขียวหวานผสมน้ำส้มฟลอริด้า 15%
เพื่อเจาะตลาดเข้าสู่กลุ่มผู้บริโภคใหม่ๆ

ทั้งนี้แนวโน้มในปี 2552 ของตลาดน้ำผลไม้พร้อมดื่ม ยังคงเป็นแนวโน้มที่เติบโตอย่างต่อเนื่อง
เนื่องจากกลุ่มผู้บริโภคในยุคปัจจุบันได้หันมามองหาผลิตภัณฑ์ที่มีประโยชน์ต่อสุขภาพ
และคัดสรรสิ่งที่มีประโยชน์ให้กับตัวเองมากขึ้น
ทำให้สภาวะการแข่งขันในตลาดรุนแรงมากขึ้นไปด้วยจากการเข้ามาของคู่แข่งขันในตลาดรายใหม่ๆอีกหลายราย
โดยที่บริษัทฯยังคงมุ่งเน้นรุกตลาดอย่างเต็มที่และต่อเนื่องเพื่อสร้างการเติบโตและส่วนแบ่งการตลาดให้เพิ่มมากขึ้น

ผลิตภัณฑ์ผลไม้กระป๋อง

ในปีที่ 2551 ยอดขายผลไม้บรรจุกระป๋องในประเทศของบริษัทมีการเติบโตขึ้นประมาณ 21%
เมื่อเทียบกับปี 2550 โดยมาจากปัจจัยหลายด้านด้วยกัน คือ
คุณภาพที่ได้รับการยอมรับจากผู้บริโภคว่าเป็นผลไม้ที่มีคุณภาพที่ดีที่สุดในตลาดผลไม้กระป๋อง
และการทำการตลาดอย่างต่อเนื่อง
โดยนอกจากนี้บริษัทฯได้มีการจัดกิจกรรมทางการตลาดเพิ่มขึ้นในกลุ่มสินค้าระดับปานกลาง
ภายใต้ตรา “เฟิร์สช้อย” และออกผลิตภัณฑ์ใหม่สูตรหวานน้อยภายใต้แบรนด์ “มาลี”
ซึ่งไม่มีคู่แข่งรายใดเคยมีมาก่อน จึงแสดงให้เห็นถึงความเป็นผู้นำตลาดอย่างแท้จริงของมาลี
โดยแนวโน้มของตลาดในปี 2552 ตลาดผลไม้กระป๋องยังคงมีอัตราที่เติบโตอย่างต่อเนื่องอย่างน้อย
10%

หน้า 9 จาก 45

และบริษัทฯ
ยังคงตอกย้ำความเป็นผู้นำในตลาดอย่างต่อเนื่องเพื่อสร้างการเติบโตและความเป็นหนึ่งในตลาดผลไม้กระป๋อง
ผลิตภัณฑ์ในกลุ่มผลไม้กระป๋องวางเป้าหมายการเติบโตอย่างน้อย 10%

กลุ่มเครื่องดื่มธัญพืช

ตลาดกลุ่มเครื่องดื่มธัญพืชมีทิศทางการเติบโตที่ลดลงเมื่อเทียบจากปี 2550 อยู่ที่ 17% ในขณะที่บริษัท
ฯ มีความเติบโตลดลง 26%
เนื่องจากกลุ่มผู้บริโภคมีทางเลือกในเรื่องเครื่องดื่มเพื่อสุขภาพที่หลากหลายขึ้น
และมีสินค้าใหม่ออกสู่ตลาดอย่างต่อเนื่อง ทำให้ผู้บริโภคหันไปบริโภคเครื่องดื่มประเภทต่างๆ
ที่มีราคาย่อมเยากว่า แต่อย่างไรก็ตาม แนวโน้มตลาดเครื่องดื่มธัญพืชปี 2552
ผู้บริโภคยังคงมองหาผลิตภัณฑ์ที่ให้คุณประโยชน์ตามความต้องการด้านสุขภาพกับเครื่องดื่มในกลุ่มนี้
และ เนื่องจากกระแสการใส่ใจในเรื่องสุขภาพที่มีมากขึ้น
ทำให้ตลาดในกลุ่มเครื่องดื่มธัญพืชได้รับความนิยม
บริษัทจะยังคงมีการพัฒนาผลิตภัณฑ์อย่างต่อเนื่องเพื่อตอบสนองกระแส
คนรักสุขภาพในตลาดเครื่องดื่มธัญพืชนี้

กลุ่มนมยูเอชที และนมพาสเจอร์ไรส์

ตลาดผลิตภัณฑ์นมยูเอชที และนมพาสเจอร์ไรส์ ยังมีการเติบโตอย่างต่อเนื่อง
โดยตลาดนมยูเอชทีมีอัตราการเติบโตที่ 10% ในขณะที่บริษัท ฯ มีความเติบโตที่ 18% มากกว่าตลาด
อันเนื่องมาจากการออกผลิตภัณฑ์ ใหม่ คือ นมยูเอชที ตรานูติแมกซ์
ซึ่งเป็นนมยูเอชทีที่มีสารอาหารมากกว่านมยูเอชทีทั่วไป โดยในปี 2552
ทางบริษัทได้ตั้งเป้าหมายการเติบโตที่ 4% จากการขยายฐานผู้บริโภคออกไปในกลุ่มใหม่ๆ มากขึ้น
ในส่วนของนมพาสเจอร์ไรส์ ตลาดมีอัตราการเติบโตที่ 11% บริษัท มีอัตราการเติบโตที่สูงมากถึง
90% สืบเนื่องมาจากการขยายฐานผู้บริโภคและเพิ่มช่องทางการจัดจำหน่ายใหม่ๆ โดยในปี 2552
ทางบริษัทจะยังคงเติบโตอย่างต่อเนื่อง

กลุ่มลูกค้าเป้าหมาย

เครือข่ายซุปเปอร์สโตร์, ซุปเปอร์มาร์เก็ต, ร้านสะดวกซื้อ, ร้านค้า, ตัวแทนจำหน่าย
และผู้นำเข้า

รายใหญ่ในต่างประเทศต่างๆ

  การจำหน่ายและช่องทางการจำหน่าย

1). ด้านการตลาดและการขายในประเทศ บริษัท มาลีเอ็นเตอร์ไพรส์ จำกัด ซึ่งเป็นบริษัทย่อยมี

หน้าที่ดูแลงานสำหรับสินค้าตรามาลี และเป็นตัวแทนจำหน่ายนมยูเอชทีตราฟาร์มโชคชัย
สำหรับช่องทางการ

จำหน่ายในประเทศประกอบด้วย เครือข่ายซุปเปอร์สโตร์, ซุปเปอร์มาร์เก็ต, มินิมาร์ท,
ร้านสะดวกซื้อ, ร้านขาย

ส่ง, กลุ่มโรงแรมและภัตตาคาร ตัวแทนจำหน่ายโดยตรง ซึ่งเรียกว่า Malee Direct
Distributor (MDD) ซึ่งจะทำ

หน้าที่กระจายสินค้าของบริษัทฯ เข้าสู่ร้านค้าย่อยโดยตรงในเขตพื้นที่ที่บริษัทฯ กำหนดให้

2). ด้านตลาดต่างประเทศจะขายผ่านตัวแทนจำหน่าย และขายไปยังลูกค้าโดยตรง

ทั้งนี้ มูลค่าการจำหน่ายในประเทศ และต่างประเทศในปี 2551 มีสัดส่วนประมาณ 80:20
โดยตลาดหลักในต่างประเทศของบริษัทฯ คือ กลุ่มประเทศยุโรป ประเทศสหรัฐอเมริกา
และในเอเชีย

หน้า 10 จาก 45

4.3 การจัดหาผลิตภัณฑ์หรือบริการ

ลักษณะการจัดให้ได้มาซึ่งผลิตภัณฑ์

การผลิต

จำนวนโรงงาน 2 โรงงาน

1. เลขที่ 26/1 ถนนทางเข้าอำเภอสามพราน ต. ยายชา อ. สามพราน จ. นครปฐม

เนื้อที่รวม 29 ไร่ 1 งาน 120 ตารางวา

  วัตถุประสงค์: เพื่อผลิตผลไม้บรรจุกระป๋อง, น้ำผลไม้, น้ำผักผลไม้และเครื่องดื่มบรรจุกระป๋อง,
  กล่อง UHT และขวด PET น้ำสับปะรดเข้มข้น

2. เลขที่ 110 ถนน รพช. บ้านแพง-ท่าลาด หมู่ที่ 9 ต. บ้านแพง อ. บ้านแพง จ. นครพนม

เนื้อที่รวม 190 ไร่ 81 ตารางวา

วัตถุประสงค์ : เพื่อผลิตข้าวโพดหวานบรรจุกระป๋อง

กำลังการผลิต (ต่อปี)

+----------------------------------------------------+-----------------+
| ประเภทผลิตภัณฑ์                                       | กำลังการผลิต      |
|                                                    |                 |
|                                                    | ปี 2550          |
+----------------------------------------------------+-----------------+
| ผักผลไม้กระป๋อง ข้าวโพดหวานกระป๋อง                      | 5,400,000       |
|                                                    |                 |
|   (กำลังการผลิตเต็มที่ – หีบ)                            |                 |
+----------------------------------------------------+-----------------+
| (2) เครื่องดื่มบรรจุกระป๋องและกล่อง                       | 214,000,000     |
|                                                    |                 |
|  (กำลังการผลิต – ลิตร)                                |                 |
+----------------------------------------------------+-----------------+
| (3) น้ำสับปะรดเข้มข้น                                  | 8,000           |
|                                                    |                 |
|   (กำลังการผลิตเต็มที่ – เมตริกตัน)                       |                 |
+----------------------------------------------------+-----------------+

วัตถุดิบและผู้จำหน่ายวัตถุดิบ

ข้อมูลเกี่ยวกับวัตถุดิบหลัก

บริษัทฯ จัดหาวัตถุดิบจากภายในประเทศเป็นส่วนใหญ่ โดยมีสัดส่วนการซื้อภายในและต่างประเทศ
95 : 5 ทั้งนี้บริษัทฯ ไม่มีการซื้อจากผู้จำหน่ายรายใดเกินกว่าร้อยละ 30
ของมูลค่าการซื้อวัตถุดิบที่ผ่านมาเป็นเวลา 3 ปีติดต่อกัน สำหรับวัตถุดิบหลักนั้นประกอบด้วย
สับปะรดสด ข้าวโพดหวาน และผลไม้อื่น ๆ ผงกาแฟสำเร็จรูป ภาชนะกระป๋อง และกล่องกระดาษ
รายละเอียดเกี่ยวกับวัตถุดิบหลักมีดังนี้

  สับปะรดสด

  บริษัท ฯ มีนโยบายเน้นการจัดซื้อวัตถุดิบจากแหล่งใหญ่
  รวมทั้งได้ดำเนินการตามนโยบายส่งเสริมการปลูกสับปะรดโดยการทำ Contract Farming
  เพื่อเป็นการส่งเสริมและสนับสนุนให้เกษตรกรได้สามารถประกอบอาชีพ มีเงินทุนหมุนเวียน
  ได้สับปะรดที่มีคุณภาพตามมาตรฐานของโรงงาน มีปริมาณเพียงพอต่อความต้องการในระยะยาว
  รวมทั้งมีการพิจารณาผู้ประกอบการที่มีความ

  หน้า 11 จาก 45

เหมาะสม เพื่อให้ได้มีส่วนร่วมในการบริหารโครงการ
โดยการคัดเลือกเกษตรกรเพื่อรับการส่งเสริมปลูกสับปะรดโดยมีการจัดทำสัญญาซื้อขายผลผลิต
โดยเริ่มต้นเป็นเกษตรกรที่เคยปลูกส่งผลิตผลให้บริษัทอยูแล้ว
และบริษัทฯได้ร่วมมือกับกรมวิชาการเกษตร กระทรวงเกษตรและสหกรณ์ และจัดพิมพ์คู่มือการล

ปลูกสับปะรด เพื่อแจกให้แก่สมาชิกส่งเสริมของบริษัทฯ
พร้อมทั้งจัดเจ้าหน้าที่ส่งเสริมเพื่อให้คำแนะนำต่าง ๆ แก่เกษตรกร

  ข้าวโพดหวาน

  บริษัท ฯ จัดซื้อวัตถุดิบข้าวโพดหวานจากแหล่งใหญ่
  รวมทั้งได้ดำเนินการตามนโยบายส่งเสริมการปลูกข้าวโพดหวานโดยการทำ Contract
  Farming
  เช่นเดียวกับการส่งเสริมการปลูกสับปะรดเพื่อเป็นการส่งเสริมและสนับสนุนให้เกษตรกรได้สามารถประกอบอาชีพ
  มีเงินทุนหมุนเวียน
  และช่วยเหลือให้เกษตรกรสามารถเรียนรู้วิทยาการเกี่ยวกับเทคโนโลยีการเกษตรสมัยใหม่ และ
  การเพิ่มผลผลิตต่อไร่ ซึ่งในระยะยาวจะช่วยทำให้ปริมาณวัตถุดิบมีเสถียรภาพมากขึ้น บริษัทฯ
  ยังมีไร่ข้าวโพดที่ปลูกเองส่วนหนึ่งเพื่อป้อนวัตถุดิบให้โรงงานเพิ่มเติม

ผลไม้อื่นๆ

ผลไม้อื่น ๆ ที่สำคัญประกอบด้วยเงาะ ลิ้นจี่ ลำไย มะม่วง มะละกอ และฝรั่ง ซึ่งบริษัทฯ
จะจัดซื้อจากพ่อค้าคนกลางในจังหวัดที่มีผลผลิตมากเป็นส่วนใหญ่
โดยผลไม้แต่ละชนิดจะซื้อจากพ่อค้าคนกลาง ส่วนมะละกอ
และฝรั่งจะซื้อจากทั้งพ่อค้าคนกลางและซื้อโดยตรงจากเกษตรกร

ผงกาแฟสำเร็จรูป

สำหรับผงกาแฟสำเร็จรูปบริษัทฯ จะจัดซื้อจากผู้ผลิตในประเทศเป็นส่วนใหญ่
ราคาของผงกาแฟสำเร็จรูปมีความผันผวนบ้างเล็กน้อยโดยจะแกว่งตัวขึ้นและลงเพียงประมาณร้อยละ10
เนื่องจากกาแฟเป็นสินค้าบริโภคขนาดใหญ่ซึ่งเมื่อใดราคาในตลาดโลกผันผวน
ผู้ประกอบการรายใหญ่จะนำเอาสต๊อกกาแฟที่มีอยู่ออกมาสู่ตลาดโลกเพื่อลดความผันผวนของราคาในขณะนั้น

ภาชนะกระป๋อง

เนื่องจากผลิตภัณฑ์ส่วนใหญ่ของบริษัทฯ จะถูกบรรจุใส่ภาชนะกระป๋อง
กระป๋องจึงเป็นวัตถุดิบที่สำคัญคิดเป็นประมาณร้อยละ 25-40 ของต้นทุนการผลิต บริษัทฯ
จัดซื้อกระป๋องจากผู้ผลิตภายในประเทศรายใหญ่ 3-4 ราย

ปัญหาเกี่ยวกับวัตถุดิบ

วัตถุดิบส่วนใหญ่เป็นผลผลิตจากภาคเกษตรกรรม ซึ่งเป็นสินค้าที่ขึ้นอยู่กับปัจจัยฤดูกาล สภาวะแวดล้อม
และอุปสงค์อุปทานของสินค้า ปริมาณผลผลิตและราคาของวัตถุดิบไม่สามารถคาดการณ์ได้แน่นอน
และยังมีปัญหาในด้านคุณภาพของวัตถุดิบที่ไม่อาจควบคุมให้สม่ำเสมอได้
นอกจากนี้เกษตรกรยังมักจะหันมาปลูกพืชผลที่มีราคาดีพร้อม ๆ กัน
ทำให้มีผลผลิตออกมามากและราคาตกลง และ

หน้า 12 จาก 45

ในปีต่อ ๆ ไป ก็จะหันไปปลูกพืชผลชนิดอื่น ทำให้ผลผลิตออกมาน้อยและราคาสูงขึ้นอีก
เป็นวงจรหมุนเวียนเช่นนี้อยู่เรื่อยไป

ผลกระทบต่อสิ่งแวดล้อม

บริษัทฯตระหนักถึงความสำคัญของสิ่งแวดล้อม โดยมีระบบบำบัดน้ำเสียขนาดใหญ่ที่มีประสิทธิภาพ และ
ได้รับรางวัลโรงงานดีเด่นด้านสิ่งแวดล้อมประจำปี 2537, 2538 และ 2540
รวมทั้งรางวัลโรงงานพิทักษ์สิ่งแวดล้อมทางน้ำดีเด่นประจำปี 2537 อีกด้วย

  รางวัลชนะเลิศ Thailand Energy Awards 2008 จากกระทรวงพลังงาน ประเภทโครงการ
  พลังงานหมุนเวียนที่ไม่เชื่อมโยงกับระบบสายส่งไฟฟ้า (Off-Grid)
  ของกรมพัฒนาพลังงานทดแทนและอนุรักษ์พลังาน (พพ.) กระทรวงพลังาน
  จากโครงการการพัฒนาระบบก๊าซชีวภาพแบบ UASB (Pond Type)
  ซึ่งผลิตจากกระบวนการน้ำเสียและเศษพืชผลเกษตรวัตถุดิบของโรงงาน
  ช่วยประหยัดค่าพลังงานไฟฟ้า และค่าพลังงานจากน้ำมันเตา
  ในปีเดียวกันบริษัทก็ยังได้รับรางวัลรองชนะเลิศ Asean Energy Awards 2008

4.4 งานที่ยังไม่ส่งมอบ

ไม่มี

หน้า 13 จาก 45